text: – Onki øki til flogvøll í Føroyum
text: #000000
text: Undir seinna heimsbardaga strongdi bretski herflotin á at gera flogvøll í Føroyum, men loftverjumálaráðið helt Føroyar vera óegnaðar til flogvøll. Herflotaleiðslan fekk tó sín vilja, stendur í bretskari frágreiðing frá apríl 1943
text: #000001
text: Winston Churchill kunngjørdi 11. apríl í 1940, at Føroyar vóru í ferð við at verða hersettar. Tá var hann framvegis flotamálaráðharri. Hann segði, at bretar fóru at gera seg galdandi í Føroyum bæði sjóvegis og í luftini.
text: #000003
text: Tann 12. apríl komu tvey bretsk skip á Havnina og boðaðu frá, at hersetingin, Operation Valentine, var sett í verk, og dagin eftir komu hermenninir.
text: #000004
text: Eitt kanningarlið var við frá byrjan at vita, um flogvøllur kundi gerast í Føroyum. Niðurstøðan gjørdist, at tað bar ikki til.
text: #000005
text: Spurningin tók herflotaleiðslan uppaftur við ráðharran í flogmálum tann 23. mai í 1941.
text: #000006
text: Loftverjumálaráðið svaraði 2. juni, at ætlanin var ógjørlig at fremja í verki, tí ongi hóskandi øki vóru í Føroyum at gera flogvøll á, og haraftrat var veðrið í oyggjunum óvanliga ringt.
text: #000007
text: Herflotaleiðslan tók aftur málið upp 6. oktober 1941 og segði, at flogvøllur kravdist til at flúgva kanningarferðir, elta kavbátar og hýsa stríðsflogførum at verja oyggjarnar og skáka langtrøkkandi fíggindaflogfør.
text: #000009
text: Endin gjørdist, at Air Ministry mótmælandi góðtók 8. oktober í 1941, at arbeiðið upp á flogvøllin skuldi byrja á vári 1942.
text: #000011
text: Kannað varð, hvørji øki vóru best egnað til flogvøll. Fyrst góðtók War Office í London, at hann kundi gerast í Sandoynni.
text: #000012
text: Síðan kom hersetingarvaldið við Leo Maxton á odda eftir, at Vágar hóskaðu betur, tí atkoman var frægari, og har kundu vera bæði land- og sjóflúgvarastøð.
text: #000013
text: Tann 2. mars í 1942 varð so gjørt av, at flogvøllurin skuldi byggjast í Vágum.
text: #000014
text: Í frágreiðingini um flogvallarmálið, sum er skrivað 13. apríl í 1943, verður tikið saman um kjakið í sambandi við flogvøllin.
text: #000015
text: Har sæst m.a., at fleiri hava hildið, at innflúgvingin til flogvøllin er vandamikil í vanligum líkindum og lívshættislig í ringum líkindum.
text: #000016
text: Fimta bók í røðini um stríðsárini greiðir gjølla frá flogvallarmálinum. Har sæst, at Leo Maxton vitjaði aftur í 1947. Tá harmaðist hann um, at flogvøllurin ikki varð brúktur.
text: #000017
text: “The project was my baby, really,” segði hann.
text: #000018
text: Kom hann aftur í dag, nú 400.000 fólk fara um flogvøllin vanlig ár í hátøkniligum flogførum við sergjørdari innflúgvingartøkni, hevði hann ivaleyst fegnast.
text: #000019
text: Undir hersetingini í Føroyum frá 1940 til 1945 skr...
text: #000023
text: Systrarnar undir Kletti flyta til Kalifornia
text: #000030